เรียน เจ้าหน้าที่ที่เกี่ยวข้อง 
เรื่อง  รถขยะไม่เข้ามาเก็บขยะในหมู่บ้านมัณฑนา - พระราม9 วงแหวน 

     เนื่องด้วยทางสำนักงานนิติบุคคลหมู่บ้านจัดสรรมัณฑนา - พระราม 9 วงแหวน เลขที่ 109/90 ซอยกาญจนาภิเษก แขวงทับช้าง เขตสะพานสูง กรุงเทพมหานคา ขอแจ้งปัญหาเกี่ยวกับรถขยะของสำนักงานเขตสะพานสูง กรุงเทพมหานคร ไม่เข้ามาจัดเก็บขยะมูลฝอยภายในหมู่บ้านมัณฑนาฯ ซึ่งปกติจะเข้ามาเก็บขยะให้ทุกวันอังคารและวันศุกร์ต่อสัปดาห์ แต่ประมาณสองสัปดาห์มาไม่เข้ามาเก็บตามวันดังกล่าว ดังนี้ 

*** ประจำเดือนตุลาคม 2566 

วันศุกร์    ที่ 20 ตุลาคม 2566  รถขยะไม่เข้า 
วันอังคาร ที่ 24 ตุลาคม 2566  รถขยะไม่เข้า
วันพุธ     ที่ 25 ตุลาคม 2566  มาเก็บขยะ(ทดแทน)
วันศุกร์    ที่ 27 ตุลาคม 2566  รถขยะไม่เข้า
วันอังคาร  ที่ 31 ตุลาคม 2566  รถขยะไม่เข้า
วันพุธ      ที่ 1 พฤศจิกายน 2566 รถขยะยังไม่เข้า 

ซึ่งก่อให้เกิดปัญหาขยะสะสมและส่งกลิ่นเหม็นรบกวน ทางสมาชิกภายในหมู่บ้านมัณฑนาฯ จึงต้องการขอให้ทางสำนักงานเขตสะพานดำเนินการตรวจสอบและชี้แจงเกี่ยวกับกรณีดังกล่าว และต้องการให้เข้ามาเก็บขยะตามวันที่ไดมีการตกลงกันไว้ คือ วันอังคารและวันศุกร์ต่อสัปดาห์ ทั้งนี้ทางหมู่บ้านมัณฑนาฯได้มีการชำระค่าธรรมเนียมจัดการมูลฝอยอย่างถูกต้อง 

จึงเรียนมาเพื่อโปรดทราบ